NaiveNeuron/SloPal huggingface dataset:
Bastrnák, Tibor, poslanec NR SR (2015-04-15):
Ďakujem pekne. Nakoľko som bol oslovený, tak musím reagovať na to, čo hovorí pán kolega. To, že rezidentský systém bol zavedený, to je fajn, to je pravda. Ale to, či to funguje, alebo nie, o tom môžeme rozprávať asi za päť rokov, keď to budeme vyhodnocovať. To kvôli tomu hovorím, lebo v susedných krajinách, kde to už oveľa dlhšie funguje, teraz prišli na to, že hoci to formálne funguje, ale žiadny efekt neprináša práve kvôli tomu, lebo aj v tých susedných krajinách k tomu neboli pridelené peniaze. Dokedy prvý kontakt nebude lepšie ohodnotený finančne, do tej doby žiadny rezidentský nebude môcť fungovať. A, viete, ešte raz, vyhodnotiť to budeme môcť, či funguje, alebo nie, za päť rokov. Ale, bohužiaľ, keď to takto bude pokračovať, tak za desať rokov nebude mať nás kto môcť liečiť v prvom kontakte, a pritom vieme dobre, že prvý kontakt je najlacnejším článkom zdravotníctva. Ďakujem pekne.
T. Cabaj, podpredseda NR SR: (2009-12-09):
Do rozpravy je ešte písomne prihlásený pán poslanec Rydlo. Nech sa páči. pán poslanec, máte slovo. Potom bude možnosť prihlásiť sa do rozpravy ústne.
Ďuriš Nicholsonová, Lucia, podpredsedníčka NR SR (2017-05-18):
Ďalším písomne prihláseným do rozpravy bol pán poslanec Mihál. Nevidím ho v rokovacej sále. Kolegyne, kolegovia, teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa traja páni poslanci. Pán poslanec Krajniak, nech sa páči.
Zmajkovičová, Renáta, podpredsedníčka NR SR (2012-09-25):
Pán poslanec Martvoň.
Paška, Pavol, predseda NR SR (2012-05-04):
Pán poslanec Mičovský.
Figeľ, Ján, podpredseda NR SR (2015-10-07):
Nech sa páči, Richard Raši.
Kuffa, Štefan, poslanec NR SR (2020-05-13):
Ďakujeme, ďakujeme za potlesk... (Hovorené súbežne s predsedajúcim.)
R. Rafaj, poslanec: (2007-09-13):
Ale už kolega Podmanický vám pripomenul, že nie ste jediný regionálny politik, a preto si dovolím aj ja reagovať ako predstaviteľ samosprávy a súčasne aj ako člen kultúrneho výboru, že kultúra, bohužiaľ, nielen na Slovensku, ale aj v Európe či vo svete, je prevažne vždy na poslednom mieste. Ja vám neberiem váš záujem alebo vôľu brániť kultúrne hodnoty aj na regionálnej úrovni, je to vlastne povinnosť každého, či už regionálneho alebo celonárodného politika, ak chcete, podľa toho v akom parlamente sedí, ale, bohužiaľ, aj také praktické skúsenosti, ako je počet korún, ktoré vynakladáme na Slovensku na obyvateľa na knihy, ktoré idú do knižníc v porovnaní s tou veľkosťou, ako je to, povedzme, vo vyspelom svete, aj to hovorí, že, bohužiaľ, na regionálnej úrovni tá kultúra je zrejme vždy na poslednej úrovni, pokiaľ sa hovorí o financiách. A dobre vieme, v akom stave regionálne samosprávy sú. Takže, ja znova vítam túto iniciatívu, ktorá má práve z tohto pohľadu zabezpečiť ochranu národného dedičstva.
Danko, Andrej, podpredseda NR SR (2023-12-20):
Pán poslanec Krajčí.
Laššáková, Jana, podpredsedníčka NR SR (2012-10-18):
Pán poslanec Matovič, nech sa páči.
A. Belousovová, podpredsedníčka NR SR: (2007-11-28):
Teraz dávam slovo určenému spoločnému spravodajcovi, predsedovi výboru pre financie, rozpočet a menu, pánovi poslancovi Jánovi Burianovi a prosím ho, aby informoval Národnú radu o výsledku rokovania výborov o tomto vládnom návrhu zákona a aby odôvodnil návrh a stanovisko gestorského výboru. Máte slovo, pán poslanec.
Hrušovský, Pavol, predseda NR SR (2011-11-29):
Panie poslankyne, páni poslanci, prerokovávame zákon, ktorý pán prezident vrátil, hlasovať o návrhu prerokovať zákon v treťom čítaní nemusíme. Sme v treťom čítaní . Otváram rozpravu o tomto bode programu. Pýtam sa, či sa chce niekto do rozpravy prihlásiť a k návrhu vyjadriť. Nie. Vyhlasujem rozpravu za skončenú. Pristúpime k hlasovaniu o zákone ako celku s odporúčaním gestorského výboru, pán poslanec,...
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 143 poslancov, za 107, zdržalo sa 32, 4 nehlasovali. Návrh sme schválili. Nech sa páči.
Brocka, Július, poslanec NR SR (2014-10-15):
Ja budem tak voľne pokračovať v tom, čo hovorila moja kolegyňa Monika Gibalová. Pán poslanec Mihál, chcem ti poďakovať za toto tvoje vynikajúce vystúpenie, lebo takto treba diskutovať o tom, čo v tejto chvíli navrhuje vláda a demaskovať, by som povedal, tie problémy tak, ako sú. Problémom dnes na Slovensku sú personálne agentúry dočasného zamestnávania, tak to vidí ministerstvo, ale zabudlo na to, že ono ich vlastne stvorilo. Ono ich stvorilo svojím Zákonníkom práce. Čiže aby sme nemýlili aj verejnosť, aj ostatných ľudí, je potrebné o tomto hovoriť, že vrátiť sa k zmene Zákonníka práce a vlastne riešiť príčiny a potom sa možno menej času budeme venovať riešeniu tých negatívnych dôsledkov. Takže ešte raz, pán kolega, ja ti chcem poďakovať za toto tvoje vystúpenie a ak som sa ťa včera svojím vystúpením (povedané so smiechom) dotkol, tak sa verejne ospravedlňujem.
Vážny, Ľubomír, poslanec NR SR (2020-03-24):
Ďakujem, pán predseda. Mám informáciu o tom, že pán poslanec Baránik je infikovaný pozitívne na COVID-19 a žiadam vedenie Národnej rady, aby prehodnotila tento bod. Zároveň pán poslanec je, neoplýva nejakou múdrosťou, ale keď je ešte aj infikovaný, tak pre mňa je tu problém zotrvať, pretože sa tvárime, že traja, piati ľudia, keď sa stretnú s infikovaným, idú do karantény, tak preto prosím, aby sme prijali nejaké stanovisko, aby ste zvolali grémium a rozhodli sa ako ďalej; či je to pravda a ako ďalej postupovať v tomto parlamente, pretože sme vážne ohrození, všetkých 150 ľudí je vážne ohrozených. A prijať náhradné riešenie, ako ideme toto riešiť, ak je to pravda. Ďakujem za pozornosť.
M. Košútová, poslankyňa: (2006-12-12):
Teraz pristúpime k hlasovaniu o pozmeňujúcich návrhoch z rozpravy. Ako prvá v rozprave vystúpila pani poslankyňa Tkáčová, ktorá predniesla celkovo tri pozmeňujúce návrhy. V súlade s jej návrhom dajte, prosím, hlasovať o prvých dvoch jej návrhoch.
Jurinová, Erika, podpredsedníčka NR SR (2014-09-16):
Ďakujem, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. Do rozpravy je prihlásený jeden pán poslanec, pán poslanec Blanár. Zároveň vám dávam slovo.
Beblavý, Miroslav, poslanec NR SR (2013-02-14):
Ďakujem pekne. Ja len pripomínam členom pracovnej skupiny pre novelizáciu ústavného zákona o konflikte záujmov, že máme stretnutie teraz hneď. Ďakujem.
Kuffa, Štefan, poslanec NR SR (2014-06-26):
Ďakujem za slovo aj za reakcie. Áno, aj naša krajina v podstate, aby sa odvážne hlásila k svojej minulosti, aj tej blízkej. A naozaj spravodlivo sa snažiť pristupovať k tomu aj v tých postojoch. Mikuláš Dzurinda bol bezpochyby tou osobnosťou, ktorá sa zaslúžila o rast našej krajiny. Je to bezpochyby. Áno, je veľmi veľa vecí, ktoré je možné tuná v tej našej krajine, krajine zmeniť. Máme veľké rezervy. A myslím si, že môžeme byť krajinou, ktorá by mala oveľa vyššiu mieru zamestnanosti a oveľa lepšie by sme sa mohli mať, aj viac by sme mohli, aj naše rodiny by mohli byť šťastnejšie. Lebo k ekonomickému rozmeru alebo životnej úrovni patrí práve aj ten rozmer šťastia. Skúste sa opýtať mnohých ľudí, že či sú šťastní. Aj tých, ktorí sú bohatí a majú veľa peňazí, a možno aj tých, ktorí tie peniaze nemajú, a či sú šťastní. To tiež hovorí o životnej úrovni. No a možno by sme boli prekvapení, boli by ľudia takí, ktorí majú toho menej a sú spokojní a sú šťastní, a tí, ktorí toho majú veľa, tak šťastnými nie sú. A k pánu Šebejovi, no, hej, vy keď čítate zase tie vaše pasáže, tak môžem povedať takto: končia tromi bodkami, hej. Tak to je. Môže byť postoj jedného, že hovorí jedným dychom, jednou vetou, a vy hovoríte zase tak, že to, čo prečítate, končí tromi bodkami. Ďakujem.
Kollár, Boris, predseda NR SR (2021-10-26):
S ďalšou faktickou vystúpi pán poslanec Mizík.
A. Belousovová, podpredsedníčka NR SR: (2008-10-22):
Pán spravodajca sa nechce vyjadriť k rozprave. Prerušujem rokovanie o tomto bode programu. Zároveň pred hlasovaním vyhlasujem krátku 3-minútovú prestávku. (Prestávka.) (Po prestávke.)
Danko, Andrej, predseda NR SR (2018-05-15):
Poslanec Mizík.
Š. Kužma, poslanec: (2007-02-01):
Bola vymyslená vlastne v 19. storočí, keď bol obrovský nepomer tých, čo do systému vstupovali voči tým, čo vystupovali. Málokto sa dožil dôchodku a keď, tak veľmi krátko a bol veľmi prudký rast obyvateľstva. Boli krajiny, ktoré mali 13 až 16 ľudí vstupujúcich do systému na tých, ktorí boli financovaní. Ale dnes vieme, že táto pyramída sa nám otáča opačne a každé takéto otočenie, keď menej ľudí vstupuje do systému, ako vystupuje, je vlastne koncom pyramídovej hry. A z toho nám jasne vyplýva, že prvý pilier nemá budúcnosť a že sa musí niečo urobiť, aby sa to zachránilo. Čiže, to je ten 2. pilier. Tak ak tu niekto hovorí o tom, že môže tu, v tomto štáte byť podobný problém ako s pyramídovou hrou, tak tam sa môže hovoriť len v spojitosti, a to je aj pravdivé, s prvým pilierom. Aby tento problém nebol, preto my ... (Vystúpenie poslanca automaticky prerušené po uplynutí časového limitu.)
Grendel, Gábor, podpredseda NR SR (2020-12-08):
Ďakujem, pán poslanec. Prerušujem rokovanie o tomto bode programu. A skôr než vyhlásim prestávku, chcem sa opýtať ešte na jeden všeobecný súhlas. Tak ako pán minister Mikulec je k dispozícii dnes popoludní, tak aj pán minister Doležal je pripravený predniesť svoj návrh zákona v druhom čítaní. Preto sa chcem opýtať, či je všeobecný súhlas, aby sa tak stalo dnes. (Súhlasná reakcia pléna.) Áno, ďakujem veľmi pekne. Vyhlasujem prestávku do 14.00 hodiny. (Prerušenie rokovania o 11.57 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2018-11-28):
Pán poslanec Blaha, nech sa páči, môžte reagovať.
Glváč, Martin, podpredseda NR SR (2016-09-12):
Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s dohodou medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave. Návrh vlády je pod tlačou 124 a spoločná správa výborov má tlač 124a. Návrhy vlády odôvodní minister dopravy, výstavby a regionálneho rozvoja, Árpád Érsek. Prosím, aby sa ujal slova. (Rokovanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave , tlač 124.)
Danko, Andrej, predseda NR SR (2019-12-05):
Poslanec Bastrnák.
Senko, Ján poslanec NR SR (2017-09-14):
Pán predsedajúci, vzhľadom na to, že sme schválili bod 3 spoločnej správy, o pozmeňujúcom návrhu, ktorý predniesol pán poslanec Vašečka, nemožno hlasovať.
Jurinová, Erika, podpredsedníčka NR SR (2012-11-29):
Ďakujem pekne. Veľmi krátko zareagujem. Napadla ma taká vec, je to teda reakcia na pána Freša, aj keď sa vlastne dotknem aj toho, čo som ja hovorila pred chvíľkou, skúsiť v bežnej dedinskej krčme prepiť za jeden večer 3 000 eur. A to hovorí za všetko. Prehráte ich veľmi ľahko. Ale skúste, nech jeden človek skúsi prepiť 3 000 eur za tú chvíľu. Ďakujem.
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 89, zdržalo sa 43 poslancov. Schválili sme pozmeňujúce návrhy zo spoločnej správy. Nech sa páči, ďalšie hlasovanie uvádzajte, pán spravodajca.
Sulík, Richard, podpredseda vlády a minister hospodárstva SR (2022-06-16):
Tak, mám na jazyku... a kde máme pána poslanca? Čo ho skrývate? Mám na jazyku aj moju vlastnú odpoveď, ale prečítam, čo napísal pán minister. Ministerstvo školstva v súlade s § 29 ods. 2 zákona 61/2015 o odbornom vzdelávaní a príprave a o zmene a doplnení niektorých zákonov v znení neskorších predpisov a v spolupráci s ústrednými orgánmi štátnej správy, samosprávnymi krajmi, stavovskými organizáciami a profesnými, profesijnými organizáciami vrátane združenia odborových zväzov vypracúva najmenej raz za tri roky v členení podľa jednotlivých samosprávnych krajov zoznam študijných odborov a učebných odborov s nedostatočným počtom absolventov pre potreby trhu práce. Tiež tvorí strategické, koncepčné a metodické dokumenty v oblasti odborného vzdelávania a prípravy. Žiaci pre štúdium v nedostatkových odboroch sú motivovaní motivačným štipendiom a ak títo žiaci sa zúčastňujú praktického vyučovania u zamestnávateľa, majú nárok aj na podnikové štipendium. Pri tvorbe zoznamov ministerstvo školstva postupuje podľa analýz a prognóz vývoja na trhu práce. Prihliada sa na informácie o uplatnení absolventov stredných škôl na trhu práce podľa jednotlivých krajov, stredných škôl, študijných odborov a učebných odborov. Berú sa do úvahy regionálne stratégie výchovy a vzdelávania v stredných školách, ako aj odvetvové koncepcie odborného vzdelávania a prípravy žiakov na výkon povolania. V súlade s § 29 ods. 5 a 6 ministerstvo zverejňuje upravený počet žiakov prvého ročníka v dennej forme štúdia v členení na jednotlivé odbory alebo jednotlivé učebné odbory stredných škôl po prerokúvaní so samosprávnymi krajmi a so zriaďovateľmi stredných škôl, pričom pri vyučovaní najvyššieho počtu, pri určovaní najvyššieho počtu žiakov prvého ročníka sa vychádza z kritérií na určovanie najvyššieho počtu žiakov prvého ročníka stredných škôl. Myslím, že táto veta je úplne jasná, hej? A teraz počet žiakov, to je uvedený percentuálny podiel, nebudem to celé čítať, ale dám vám to. Vychádzajúc z vyššie uvedených údajov, podiel žiakov v gymnáziách je 29,7 % a na stredných odborných školách 65,8, teda jedna tretina žiakov na gymnáziách je v súlade so strategickými a koncepčnými dokumentami. Super, ďakujem, skončil som.
Blanár, Juraj, podpredseda NR SR (2023-05-10):
Pán spravodajca, máte záverečné slovo.
P. Hrušovský, predseda NR SR: (2004-12-07):
J. Jaduš, poslanec: Vážené kolegyne, vážení kolegovia, dovoľte mi, aby som vás oboznámil s výsledkami voľby a prečítal zápisnicu o tajnom hlasovaní o návrhu na opakovanú voľbu predsedu Najvyššieho kontrolného úradu Slovenskej republiky, ktoré sa konalo 7. decembra 2004. Na tajné hlasovanie o návrhu na opakovanú voľbu predsedu Najvyššieho kontrolného úradu Slovenskej republiky bolo vydaných a poslanci si osobne prevzali 135 hlasovacích lístkov, teda na voľbe bolo prítomných 135 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu predsedu Najvyššieho kontrolného úradu Slovenskej republiky traja poslanci neodovzdali hlasovacie lístky. Zo 132 odovzdaných hlasovacích lístkov bolo 6 neplatných a 126 platných. Podľa platných hlasovacích lístkov overovatelia zistili, že pri voľbe pána Jána Jasovského hlasovalo za 79 poslancov, proti 10 poslancov a hlasovania sa zdržalo 37 poslancov. (Potlesk.), pána Pavla Pavlisa hlasovalo za 27 poslancov, proti 43 poslancov a hlasovania sa zdržalo 56 poslancov. Na voľbu predsedu Najvyššieho kontrolného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v opakovanej voľbe v tajnom hlasovaní bol za predsedu Najvyššieho kontrolného úradu Slovenskej republiky zvolený pán Ján Jasovský. (Potlesk.) Dovoľte mi, aby som aj vo svojom mene a v mene poslancov zagratuloval pánovi poslancovi. Ďakujem.
Števulová, Zuzana, poslankyňa NR SR (2024-04-16):
Ďakujem kolegom za reakciu a ja chcem len zopakovať apel môjho kolegu Branislava Vanča aj na vládnu koalíciu, aby ste zvážili podporu tohto kandidáta a aby ste ju odmietli, pretože je v záujme všetkých, ktorým ide o odborné súdnictvo a odborný výkon funkcie v Súdnej rade, aby sme túto voľbu zopakovali, aby boli predložené nové a kvalitnejšie nominácie na viacerých ľudí, z ktorých si budeme môcť vybrať. Ďakujem.
Kollár, Boris, predseda NR SR (2021-09-28):
S ďalšou faktickou poznámkou vystúpi pán poslanec Blanár.
P. Paška, predseda NR SR: (2010-03-02):
(Hlasovanie.) 117 prítomných, 2 za, 77 proti, 33 sa zdržalo, 5 nehlasovali. Návrh sme neschválili.
Paška, Pavol, predseda NR SR (2013-05-15):
(Hlasovanie.) 145 prítomných, 85 za, 10 proti, 50 sa zdržalo. Schválili sme vládny návrh zákona o štátnom fonde rozvoja bývania. Ďakujem pekne. Ešte vás poprosím, pán poslanec, uviesť aj hlasovanie v druhom čítaní o vládnom návrhu zákona č. 443 o dotáciách na rozvoj bývania. Je to tlač 382. (Hlasovanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní , tlač 382.)
Kollár, Boris, poslanec NR SR (2017-09-08):
Pán kolega (povedané so smiechom), ak ste narážali na nás, môžete sa spoľahnúť, že my sa nechystáme uvoľňovať dlhovú brzdu.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 141 poslancov, za 20, proti 18, zdržali sa 102, nehlasoval 1 poslanec. Konštatujem, že sme tento návrh neschválili.
Paška, Pavol, predseda NR SR (2012-08-10):
Hlasujeme o bode 35. (Hlasovanie.) 126 prítomných, 95 proti, 31 sa zdržalo. Ani bod 35 sme neschválili.
Figeľ, Ján, podpredseda NR SR (2014-12-12):
Ďakujem pekne, pani kolegyňa. Ctené dámy a vážení páni, ja skôr som nemohol sa prihlásiť vo faktickej, a preto využívam túto možnosť, lebo chcel som zareagovať krátko aj kvôli záznamu, aj kvôli možno takému dopovedaniu. Práve ten list, pán Susko, ktorý ste citovali, hovoril o tom, že podľa slovenskej platnej legislatívy v roku 2011 boli možné dva postupy, o ktorých list prostredníctvom ministra zahraničných vecí informuje Európsku komisiu. Tá prvá odpoveď, alternatíva číslo jedna, verejné obstarávanie nanovo a druhá, že štátna firma, teda Národná diaľničná spoločnosť, vstúpi do toho vzťahu priamo a cez takzvaný inštitút rokovacie konanie bez zverejnenia začne upravovať alebo meniť ten vzťah, aby bol prijateľný. Ten proces potom ďalej bežal, medzitým veľakrát spomínané udalosti znamenali, že my už sme nemohli doťahovať do koncovky rozhodnutia. Ale nevkladajte mi ani do úst, ani do nejakých tvrdení, že my sme chceli vtiahnuť nejaké iné, než verejné záujmy do tohoto procesu. Opakujem, na úvod bola možnosť buď zrušiť všetko, čo mohlo mať komplikované aj právne, aj finančné, aj iné dôsledky, alebo sa pokúsiť ten zdedený, nadobudnutý stav v celkovom mýtnom systéme upraviť, vylepšiť tak, aby bol aj právne kompatibilný s európskym právom, aj verejnými záujmami Slovenska. To sme sa pokúsili, teraz sme pri bode, ktorý je treba dokončiť, a preto som komunikoval, že keby došlo k zrušeniu tej zmluvy, ktorá vyvolala v novembri novú vlnu rozhorčenia alebo otáznikov, alebo pochybností, táto schôdza by zrejme nebola. Naopak, koná sa ďalej tak, ako to bolo dohodnuté. A ešte jedna poznámka na adresu bývalej generálnej riaditeľky Marcely Hrdej. Veľa zlého a nepravdivého sa o nej popísalo, ja sa jej chcem zastať preto, lebo dokázala s poštou, ktorá je veľkou a dôležitou firmou spolu s celkovým vedením prejsť z procesu alebo priestoru neliberalizovaných poštových služieb do dnešného stavu, ktorý nebol ani jednoduchý, ani ľahký, a bez rizík. Nedostala nijaký ani zlatý, ani platinový padák, to bola taká difamácia, ktorú dokážu len niektorí slovenskí politici a médiá. Dostala trojnásobok základného platu šéfky predstavenstva, ani nie 7-tisíc. Zriekla sa tzv. konkurenčnej doložky, ktorá jej patrí na základe zmluvy, práve pre možnú konkurenciu alebo nekalú konkurenciu, pretože dnes už slovenská poštová služba je otvorená, je na veľkom, oveľa väčšom priestore než dovtedy. To ostatné, takmer polovica z tej spomínanej sumy, boli hospodárske výsledky, ktoré bolo treba auditovať, potvrdiť a podľa toho konať, takže to bola pohyblivá zložka mzdy. Pravda je dôležitá, priatelia, aj detail v rámci toho obrazu. Ja chcem poďakovať všetkým, ktorí boli korektní pri tej debate, lebo často sa moje meno spomínalo, a viem, že treba niečo aj zniesť. Menšina z tejto sály bola v reálnej exekutíve, kde treba prijímať zodpovedné rozhodnutia a často nemôžte a nemáte všetky informácie, stovky, ba tisíce ľudí v zodpovednosti alebo v podriadenosti. A chcem poďakovať všetkým, ktorí tomu rozumejú, zmýšľajú pozitívne a vedia, že sa dajú veci robiť na Slovensku aj v Európe lepšie. Ďakujem pekne.
Číž, Miroslav, podpredseda NR SR (2015-02-13):
Pán poslanec Hraško.
Pellegrini, Peter, predseda NR SR (2015-10-21):
Aby som vám ušetril čas, pán minister vystúpi v rozprave. Je to dohodnuté.
Danko, Andrej, podpredseda NR SR (2023-12-18):
Poslanec Sabo.
Danko, Andrej, predseda NR SR (2017-10-12):
Pán poslanec Fecko.
Kollár, Boris, predseda NR SR (2021-10-20):
Prosím, ukľudnime sa v sále, prosím, nebudete... (neutíchajúci ruch v sále) budem reagovať, kľud, kľud, budem reagovať, poslanci!
Vons, Peter, poslanec NR SR (2020-11-25):
Vážený pán predsedajúci, v rozprave vystúpila jedna pani poslankyňa, ktorá zároveň podala jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143, za 14, proti 37, zdržalo sa 91, 1 nehlasoval. Konštatujem, že ani tento návrh nebol schválený. Ďalej budeme pokračovať v hlasovaní bodom 66. Prosím pani poslankyňu Simonu Petrík, aby uviedla hlasovanie o návrhu poslancov Beblavého a Macháčkovej na vydanie zákona, ktorým sa mení a dopĺňa zákon č. 206/2009 Z. z. o múzeách a galériách (tlač 396). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov , tlač 396.)
Paška, Pavol, predseda NR SR (2014-09-24):
Pán spravodajca, robte to, čo máte ako spravodajca.
Paška, Pavol, predseda NR SR (2013-09-11):
(Hlasovanie.) 142 prítomných, 130 bolo za, 12 sa zdržali. Návrhy sme schválili. Pán poslanec Puci uvedie v prvom čítaní hlasovanie o vládnom návrhu zákona o obmedzení používania určitých nebezpečných látok v elektrických zariadeniach. Je to tlač 665. (Hlasovanie o vládnom návrhu zákona o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov , tlač 665.)
Hrnčiar, Andrej, podpredseda NR SR (2019-06-27):
Ďakujem. Poprosím o sekundu strpenia. (Krátka pauza.) O slovo požiadala aj pani navrhovateľka, aj pani podpredsedníčka Národnej rady. Nech sa páči, pani podpredsedníčka, najprv pôjdete vy a potom pani navrhovateľka.
Paška, Pavol, predseda NR SR (2013-09-11):
Ďakujem pekne, pán spravodajca, otváram rozpravu. Mám písomnú prihlášku za klub strany MOST – HÍD pán poslanec Sólymos a potom ešte mám písomnú prihlášku od pani poslankyne Jany Žitňanskej a pánov poslancov Škripeka, Hlinu a Viskupiča. Takže pán poslanec Sólymos za klub MOST – HÍD.
Jurinová, Erika, podpredsedníčka NR SR (2015-06-18):
Ďakujem pekne, pani predsedajúca. Presne ste to ináč pomenovali, že tomu, kto predkladá projekt, vzniknú povinnosti, hej, aby doložil, ako ten projekt bude vyzerať. Mňa len zaujíma, kto to skutočne posúdi, či tá bezbariérovosť bola uplatnená naozaj správne. O tom som aj včera vlastne rozprávala, že nám chýbajú odborníci, ktorí by dostatočne túto problematiku poznali. To súviselo aj s tým vzdelávaním, o ktorom som začala hovoriť. Aj som hneď povedala, že je to naozaj širšia oblasť. Ale z tých, ktorí to budú posudzovať, málokto má naozaj dostatočne veľké vedomosti práve v tejto oblasti, vzhľadom na to, že nejde len o vozičkárov, ale tie druhy postihnutí sú naozaj veľmi rôznorodé a rôzne. Preto tu volám aj po vzdelávaní, aj po dostatočných kontrolných mechanizmoch. Možnože by stačilo naštartovať povinnosť práve takéhoto... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-05-16):
Pán poslanec Simon.
Jurinová, Erika, podpredsedníčka NR SR (2013-05-29):
Podľa rokovacieho poriadku o slovo požiadal pán podpredseda Národnej rady Ján Figeľ.
Benčík, Ján, poslanec NR SR (2021-10-19):
Ďakujem. Zareagujem iba na jednu vec, ktorú ste tam povedali, ktorá sa týka pána ministra obrany Naďa a vašej kritiky toho, že príslušníci ozbrojených síl, pokiaľ idú na misiu do zahraničia, musia byť zaočkovaní. Ja neviem, to pre vás je, pán Schlosár, naozaj novinkou, že nielen teda vojaci, ale aj každý človek, ktorý chce cestovať do niektorej ázijskej alebo africkej krajiny, sa musí pred tým vstupom do tej krajiny zaočkovať a že je to povinné. No a keďže sme v stave celosvetovej pandémie, tak k tým viacerým očkovaniam pribudne ešte jedno. To naozaj považujete za takú tragédiu?
Kotleba, Marian, poslanec NR SR (2020-11-26):
Pán podpredseda, ja vás len chcem poprosiť, aby ste, aby ste to tu nejako stopli, lebo toto je úroveň škôlky do, pre malé deti štvorročné-päťročné, ak majú poslanci nejaký problém, nech si to idú vonku mimo kamier vybaviť, a pokoj, ale nebudeme sa tu správať ako deti. Ďakujem pekne.
P. Paška, predseda NR SR: (2008-09-10):
(Hlasovanie.) 144 prítomných, 83 za, 56 proti, 3 sa zdržali, 2 nehlasovali. Návrh sme postúpili do druhého čítania.
Sulanová, Magdaléna, poslankyňa NR SR (2023-05-17):
Ďakujem pekne, pán predsedajúci. Vážený pán predsedajúci, podávam informáciu o výsledku prerokovania návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení niektorých predpisov, tlač 1497, v druhom čítaní. Národná rada Slovenskej republiky uznesením č. 1564 z 24. februára 2023 pridelila predmetný návrh zákona na prerokovanie týmto výborom: Ústavnoprávnemu výboru a výbor pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona prerokovali výbory nasledovne: Ústavnoprávny výbor predmetný návrh zákona prerokoval, avšak do začiatku konania schôdze gestorského výboru o návrhu uznesenia nehlasoval, pretože nebol uznášaniaschopný. Výbor pre hospodárske záležitosti neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru. Keďže výbory Národnej rady Slovenskej republiky uvedené pod bodom III tejto správy neprijali uznesenia, informácia neobsahuje žiadne pozmeňujúce a doplňujúce návrhy. Návrh spoločnej správy vrátane stanoviska gestorského výboru prerokoval výbor pre hospodárske záležitosti na 145. schôdzi dňa 2. mája 2023. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru, ktorý odporúča Národnej rade Slovenskej republiky predmetný návrh zákona schváliť, nezískal súhlas potrebnej väčšiny členov výboru. Predseda výboru pre hospodárske záležitosti ma zároveň určil za spoločnú spravodajkyňu. Pán predsedajúci, otvorte, prosím, rozpravu.
M. Sabolová, poslankyňa: (2005-05-12):
A čo sa týka štátneho tajomníka, chcel robiť zmeny, áno, ale za rezort zodpovedá minister Fronc a nie štátny tajomník a tie zmeny a tá spolupráca musí byť v súlade s tým, kto ten rezort vedie. Treba si pozrieť pána ministra Zajaca, ktorý je z vášho politického subjektu, ktorý si jasne povedal svoju líniu a išiel aj proti všetkým ostatným. My sme túto reformu podporili a hľadá sa stále nejaký kompromis. A ďalšia vec, hovoríte tu o tých kvalitách školstva na Slovensku. Už skutočne pán minister nemôže zodpovedať za to, že deti nevedia, 15-ročné, čítať a nenaučí ich čítať a v tom bola tá, by som povedala, zhoršená kvalita toho, akú kvalitu máme na školách. Čiže vy to veľmi dobre viete, čiže neotáčajme veci, ktoré... (Prerušenie vystúpenia časomierou.)
V. Novotný, poslanec: (2006-03-15):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom EÚ. Návrh je v súlade s Ústavou SR, inými všeobecne záväznými právnymi predpismi a medzinárodnými zmluvami. Návrh zákona nezakladá nároky na verejné financie a nebude mať dosah na štátny rozpočet. Návrh zákona nemá dosah na zamestnanosť a zvýšenie počtu pracovných síl. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 1523 z 23. februára 2006 a podľa § 71 rokovacieho poriadku navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárstvo, privatizáciu a podnikanie, Výbor Národnej rady pre ľudské práva, národnosti a postavenie žien a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Vážený pán podpredseda, skončil som, prosím, otvorte rozpravu v prvom čítaní.
Bugár, Béla, podpredseda NR SR (2018-09-20):
Prezentujme sa a hlasujme. (Hlasovanie.) Prítomných 128, za 30, proti 29, zdržalo sa 69 poslancov. Návrh nebol schválený. Prosím teraz pána poslanca Jurzycu, aby uviedol hlasovanie v prvom čítaní o návrhu poslancov Beblavého a Mihála na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 1106). Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1106.)
Laššáková, Jana, podpredsedníčka NR SR (2014-05-27):
Na vystúpenie pána poslanca s faktickými poznámkami pani poslankyňa Žitňanská, pán poslanec Lipšic, pán poslanec Hlina. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
Simon, Zsolt, poslanec NR SR (2013-03-20):
Ďakujem pekne. Naozaj, pán minister, ja som sa snažil zaoberať sa zákonom a nie osobnou rovinou. Pretože keby som sa mal zaoberať osobnou rovinou, tak by som musel povedať, že keby ste boli pes a, chvalabohu, nie ste, tak by sa mal vás tento zákon povinnosti registrácie týkať. Ďakujem.
Paška, Pavol, predseda NR SR (2014-06-24):
Otváram rozpravu. Mám písomné prihlášky od pánov poslancov Mihála, Hlinu a pani poslankyne Gibalovej. Pán poslanec, nech sa páči, ako spravodajca môžete ako prvý.
Tomáš, Erik, poslanec NR SR (2020-02-20):
Pán Kollár, ja viem, prečo ste taký nervózny. Ja presne viem (reakcia z pléna), prečo ste nervózny, pán Kollár. Nebojte sa, ja vám rovnakou kartou vracať nebudem. Vy ste nervózny preto, lebo schôdza sa otvorila napriek tomu, že vy ste hlasovali proti, pán Kollár. A toto vám nikto teraz nemôže, samozrejme, zabudnúť. Vy ste boli presvedčený, že tá schôdza sa neotvorí a nebude ten 13. dôchodok, pán Kollár. A teraz pokrytecky tu vykrikujete. Vy ste boli proti 13. dôchodku tým, že ste nepodporili otvorenie schôdze! Hanba vám, pán Kollár! Hanba vám. A teraz tu kričíte a penu máte pri ústach. Dôchodcovia dobre vedia, čo sme pre nich urobili. Choďte do Jednoty dôchodcov, na akúkoľvek krajskú organizáciu. Raz tam prišla vaša kolegyňa do jednej krajskej organizácie, ju poslali von. Vyhodili ju odtiaľ! Vyhodili. My sme pre dôchodcov urobili, môžete sa smiať priblblo, koľko chcete, urobili sme toľko pre nich ako nikto iný. A aj ten vianočný príspevok sme dali, aj sme ho zdvojnásobili. A teraz ideme do 13. dôchodku. Ja vám ďakujem, že budete hlasovať. Ja vám ďakujem, že budete hlasovať. Viete, keď už tu hovoríte o nejakých kriminálnych živloch, ja taký nebudem. Nevrátim, nevrá..., nebudem osobný, ale mnohí ľudia vedia, čo ste vy zač, akú máte minulosť, pán Kollár. A toto, čo ste tu predviedli, bolo absolútne nedôstojné. Ja sa do takýchto hier zapájať nebudem. Dôchodcovia tak ako vždy sa na nás mohli spoľahnúť, sa spoľahnú aj teraz. Hlasujte, ďakujem pekne. Viem, že máte ťažko na srdci, že ste nepodporili otvorenie schôdze, pretože ak by sa schôdzu nepodarilo otvoriť, 13. dôchodok by nebol. Môžte teraz sa hádzať aj o zem, môžte tu kričať, ale neprekričíte, neprekričíte to, že vy ste sa spriahli s opozíciou proti 13. dôchodku, pán Kollár. Ja hovorím, osobný nebudem, ale to, čo ste predviedli, to je, to je niečo neskutočné.
Žiga, Peter, podpredseda NR SR (2023-12-05):
Konštatujem, pán Dostál, a potvrdil mi to aj organizačný odbor, že obidva návrhy boli predložené. Takže ešte trošku k procedúre. Rokovací poriadok o tomto nepojednáva. Budeme analogicky postupovať ako pri pozmeňovacích návrhoch v rámci zákona. Čiže dáme najprv hlasovať o prvom návrhu pána Kaliňáka, potom o druhom návrhu pána Kaliňáka a potom budeme, dáme hlasovať o návrhu pána Grendela. Dobre? Takže pristúpime k hlasovaniu o návrhu uznesenia k Správe (NKÚ) o výsledku kontroly 2023 s názvom: Hospodárenie s verejnými prostriedkami vynaloženými na EXPO Dubaj, tlač č. 92. Dávam slovo spravodajcovi z výboru pre hospodárske záležitosti poslancovi Pavlovi Ľuptákovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k Správe (NKÚ) o výsledku kontroly 2023 s názvom: Hospodárenie s verejnými prostriedkami vynaloženými na EXPO Dubaj , tlač 92.)
Stachura, Peter, poslanec NR SR (2024-10-02):
Andrejka, ďakujem veľmi pekne za tvoje vystúpenie. Veľmi pekne si nasvietila to, že všetko so všetkým súvisí. A to, ako ja sa venujem zdravotníctvu, ty sa venuješ tej sociálnej oblasti, a ďakujem ti za to, že si tak plasticky pomenovala, že koho sa toto zdražovanie, alebo nazvime to konsolidácia, bude týkať. Tí opatrovatelia, naozaj to je obrovský problém. Keď si zoberieme aj to, že ako sa vyvíja demografia na Slovensku, a nemáme vôbec prepojené systémy zdravotný a sociálny, ale že vôbec, my, čo sa týka nejakej udržateľnosti celého zdravotno-sociálneho systému, sme na tom veľmi zle a nerobíme ani žiadne opatrenia na to, aby sa to neudialo. A takéto nesystémové opatrenia a zdražovania, alebo nazvime to konsolidácie, môžu zasadiť KO ranu pre zdravotný a sociálny systém. Čiže ďakujem ti veľmi pekne za to, že myslíš aj na túto oblasť, a uvidíme, ako sa s touto zlou situáciou vláda vysporiada.
Žiga, Peter, podpredseda NR SR (2024-02-08):
Pán poslanec Glück.
Blanár, Juraj, podpredseda NR SR (2022-09-23):
Pani poslankyne, páni poslanci, vyhlasujem všeobecnú rozpravu za uzavretú. Nepredpokladám, že by pán navrhovateľ chcel záverečné slovo, rovnako pán spravodajca. Takže prerušujem rokovanie o tomto bode programu a zároveň ukončujem rokovanie piatkového rokovania Národnej rady Slovenskej republiky. Prajem vám všetkým pekný víkend a pevne verím, že sa tu opäť zídeme v utorok o deviatej všetci v zdraví. Dovidenia. (Prerušenie rokovania o 14.10 hodine.)
Blaha, Ľuboš, podpredseda NR SR (2023-12-14):
Nech sa páči, môžte.
Matovič, Igor, poslanec NR SR (2012-08-06):
Pán poslanec Mihál, myslím si, že toto bolo veľmi dobré vystúpenie a ľúbilo sa mi aj nakoniec to, že si sa sám čudoval tomu, koľko si hovoril, ale myslím si, že nie je čudo, lebo si hovoril o niečom, čomu rozumieš, a aj si myslím, že celkom dobre aspoň mne teda padlo, že si dokázal povedať aj pomenovať veci, s ktorými súhlasíš a s ktorými sympatizuješ v návrhu zákona, a možno aj takouto cestou znova by som vyjadril presvedčenie, že politické strany, alebo tá hra na politické strany Slovensku trochu škodí, lebo ak by sa dali dokopy ľudia, možno aj zo SMER-u, ktorí teraz niečo navrhujú, a ľudia aj z ostatných politických strán, kde by si určite bol aj ty, a pozeral by sa na problém trebárs dôchodkového zabezpečenia, dôchodkového systému, by sme pozerali komplexne a bez nejakých tých zbytočných politických okuliarov, tak verím tomu, že po tej odbornej stránke by sme dokázali prijať omnoho lepšie riešenie ako takto čisto politicky. Čiže dnes síce môžeš povedať kopu vecí, kopu dobrých nápadov a návrhov, čo by sa tam dalo prípadne zmeniť, ale myslím si, že to je, ako hrach na stenu keby si hádzal. Porozprávaš, SMER jedným uchom dnu, druhým von a nič nakoniec, aj tie dobré veci sa neprijmú, lebo politika. Bohužiaľ, toto vo mne iba utvrdzuje to presvedčenie, že systém politických strán, čisto iba systém politických strán nie je dobré riešenie pre akúkoľvek spoločnosť, že treba ho oživiť aj o taký prvok nezávislých poslancov, nezávislých odborníkov, a teba za jedného z takých považujem.
Bastrnák, Tibor, poslanec NR SR (2019-05-10):
Ďakujem pekne. Bohužiaľ, musím reagovať na faktickú reakciu a nemám už inú možnosť, len tak, lebo nie je to pravda, čo si hovoril, pán poslanec, kvôli tomu, lebo naša prvotná reakcia bola taká, že hneď sme riešili problém, keď sme pochopili to, že niektorí to môžu inak čítať, ako sme to čítali my. A okamžite sme to riešili v rámci koalície, to znamená, že keď prvý článok vyšiel, už vtedy to v rámci koalície bolo vyriešené. A to len preto ti hovorím, lebo to nie je pravda, že ty, alebo vy alebo ten tlak zvonka, ale kvôli tomu, lebo, áno, to som včera vysvetlil. Pán poslanec Dostál urobil svoju prácu, to je pravda, že už aj inokedy upozornil nás na také veci, ktoré sa potom nestali skutočnosťou, nereagovali sme na to, aj to je pravda, ale keď sme sa dozvedeli, že aj iní to môžu tak vnímať, aj to je pravda, že aj jeden z navrhovateľov, ktorý nám o tomto, ja si myslím, že dosť jednoznačne vysvetlil, nie úplne šťastne vnímal tento zákon a okolo toho potom začala tá hystéria. Len to ti chcem povedať, že nie kvôli tlaku zvonka, už pred tým tlakom zvonka, a to môže aj pán predseda Národnej rady potvrdiť, v rámci koalície bola dohoda o tom, že keď to dotkne ľudí, že to môžu tak chápať, ako je im to niekedy aj podsunuté a veľmi ťažko vysvetlíš im, že je tu ministerstvo, ktoré úplne inak vníma, sú tu právnici, renomovaní, ktorí to inak vnímajú. Samozrejme preto musíme zabezpečiť pre tých ľudí, aby mali nielen právnu istotu, ale aby to aj tak vedeli vnímať, že nič sa nestane, môžu naďalej spievať tú hymnu, keď chcú. Sú majstrovstvá sveta teraz v hokeji, prídu sem cudzinci, či Rusi, či Švédi a keď vyhrajú, možnože v prvej krčme začnú spievať svoju hymnu, ja si myslím, že za to pokutovať, alebo čokoľvek robiť s nimi sa nedá, ani nie je to potrebné a ja si myslím, že, a preto som to vnímal, aj to sa nemusím ja zastávať v žiadnom prípade SNS, ale od začiatku aj ich prístup bol k tomu korektný, tak isto ako včera iní predkladatelia povedali, že oni to nechceli, ja im verím a v každom prípade ja dúfam, že ako tento zákon zmeníme a bude pre každého jednoznačný a nikto to naďalej nemôže využiť na politický alebo iný boj úplne, úplne nekorektne, lebo budú opakovať len to, čo oni v tom vnímajú, len čo im vyhovuje a pritom strašia ľudí takou vecou, ktorá nie je pravda. A preto my sme okolo toho nerobili hystériu, my sme nezačali ukazovať na niektorých iných, my sme povedali, keď vy to inak vnímate, ako sme to vnímali my, prepáčte, napravíme to a okamžite sme to napravili. Keď ten prvý článok bol vonku, už v koalícii bola zhoda, že to zjednoznačníme, aby každý bol pokojný a kľudný. A ja si myslím, že dúfam, že tento návrh podporí Národná rada a potom môžem povedať, že sa nám to aj podarilo. Ďakujem veľmi pekne.
Danko, Andrej, podpredseda NR SR (2024-05-22):
Ďakujem, pán poslanec. Na vystúpenie pána poslanca štyri faktické poznámky. Prvá, pani poslankyňa Gažovičová.
Hrušovský, Pavol, podpredseda NR SR (2010-09-09):
Prosím, páni poslanci.
Dostál, Ondrej, poslanec NR SR (2019-02-18):
Pán poslanec Gröhling, ja síce nerozumiem celkom tej koaličnej logike, že ak sa zvyšujú platy učiteľov, tak za to treba vďačiť pani ministerke, a ak sa nezvyšujú, tak za to môžu zriaďovatelia, teda obce a samosprávne kraje, ale tak zrejme nie všetkému musím rozumieť. A ale chcem sa vyjadriť k tomu, o čom si hovoril, o čom som hovoril aj ja v svojej predchádzajúcej faktickej poznámke, a teda k tej analýze, pretože naozaj je tu vážne podozrenie, že pani ministerka uzavretím zmlúv, porušila zákon o registri partnerov verejného sektora. Máme tu vyjadrenie zo strany ministerstva spravodlivosti, ktoré k tomu teda má čo povedať, podľa ktorého to uzavretie zmlúv bolo v rozpore. Pani ministerka má nejakú právnu analýzu, o ktorej hovorila už pred niekoľkými týždňami, ale teda nikto z nás sa k nej zatiaľ nedopátral, tak aj ja aj touto formou, opakujem tú otázku, že či je tá analýza, ktorá by mala preukazovať, že nebol porušený zákon o registri partnerov verejného sektora, zverejnená, či je k dispozícii, lebo na webovej stránke ministerstva školstva sa mi ju podari..., nepodarilo nájsť, tak verím, že pani ministerka školstva tým, že je prítomná, tak sa vyjadrí aj k tejto veci a povie, kde tú právnu analýzu máme hľadať, aby sme vedeli posúdiť, že či tie právne argumenty, na ktoré sa odvoláva, sedia alebo nesedia. Ďakujem.
Hrušovský, Pavol, podpredseda NR SR (2011-06-01):
Panie poslankyne, páni poslanci! Viem, že napätie vrcholí pred hlasovaním. Pán poslanec.
Zmajkovičová, Renáta, podpredsedníčka NR SR (2014-04-02):
V rozprave vystúpi pán poslanec Hlina.
Paška, Pavol, predseda NR SR (2013-02-13):
(Hlasovanie.) 139 prítomných, 55 za, 3 proti, 80 sa zdržalo a 1 nehlasoval. Návrh sme nepostúpili do druhého čítania. Pán poslanec Kollár uvedie v prvom čítaní hlasovanie o návrhu pána poslanca Jozefa Mihála na vydanie zákona č. 595 o dani z príjmov, je to tlač 364. (Hlasovanie o návrhu poslanca Národnej rady Slovenskej republiky Jozefa Mihála na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 364.)
Blanár, Juraj, podpredseda NR SR (2021-09-22):
Pán predseda školského výboru, môžete reagovať na faktické poznámky.
Martinák, Ľuboš, poslanec NR SR (2011-07-12):
Ďakujem za slovo. Pán poslanec Branislav Ondruš jasnou rečou a s vysokou odbornosťou poukázal na skutočne nekvalitne pripravenú vládnu novelu Zákonníka práce. Táto novela jednoznačne a jednostranne oberá o práva zamestnanca v pracovno-právnom vzťahu a uprednostňuje zamestnávateľa. No a to, že pani premiérka ubezpečovala občanov, že už k žiadnym zmenám po tripartitných rokovaniach nedôjde, na jej klamstvá my, opoziční poslanci, sme si už zvykli, ale nezmierime sa s tým a stále budeme poukazovať na jej klamstvá. Pán minister, je na vás, aby ste skutočne vzali späť túto nekvalitne pripravenú vládnu novelu zákona o Zákonníku práce. Ďakujem.
B. Bugár,  podpredseda NR SR: (2001-10-18):
Pán poslanec Kresák, nech sa páči, máte slovo.
M. Sabolová, poslankyňa: (2002-04-04):
A potom, ako je vyriešená situácia dnes, to, čo ste povedali na záver, že jedni majú vymedzené obvody a druhí podľa nového zákona nebudú mať vymedzené obvody. Či tu bude nejaký generálny súhlas na zrušenie obvodov alebo ako budú vlastne fungovať tí, ktorí majú a tí, ktorí nemajú. Ten, kto nemá obvod, nebude mať povinnosť ošetriť pacienta v prípade, že bude patriť do jeho regiónu? Čiže to sú ešte také dve sporné veci, ktoré by mali byť zakotvené nielen v zákone o komore, ktorý sme schválili, ale mali by byť dané pod jednou sieťou poskytovania zdravotnej starostlivosti, a tým pádom nebudú už dôležité obvody, ale bude potrebná pevná sieť týchto zdravotníckych služieb.
Zmajkovičová, Renáta, podpredsedníčka NR SR (2013-09-24):
Pán poslanec Mikuš.
Dostál, Ondrej, poslanec NR SR (2021-02-04):
Vážená pani ministerka, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca uvedeného, k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, a to aj ako gestorský výbor. Zo znenia návrhu zákona je zrejmý účel navrhovanej úpravy. Ako spravodajca odporúčam, aby Národná rada po všeobec... aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru v zmysle uvedeného rozhodnutia predsedu Národnej rady. Keďže sme v skrátenom legislatívnom konaní, navrhujem, aby výbor prerokoval návrh zákona ihneď. Pán podpredseda, otvorte, prosím, všeobecnú rozpravu.
Glváč, Martin, podpredseda NR SR (2019-05-14):
Pani poslankyňa Milanová.
Markovič, Peter, poslanec NR SR (2011-09-08):
Ďakujem pekne, pán podpredseda. Dovoľte mi len veľmi krátko predložiť pozmeňujúci návrh. Je to pozmeňujúci návrh, ktorý už vecne obsahuje spoločná správa k tomuto návrhu zákona, ale vzhľadom na to, že bolo potrebné urobiť len legislatívne zmeny v znení tohto pozmeňujúceho návrhu, tak si ho dovoľujem predložiť opätovne. Zároveň si dovolím vybrať zo spoločnej správy bod č. 14. Jedná sa vecne o totožný, len je prehodený, legislatívne napísaný inak, poradie týchto častí a tak, aby logicky nasledovali za sebou. Dovoľte mi prečítať pozmeňujúci návrh. V čl. 1 § 20 odsek 5 znie: „(5) Zrušenie indikačného obmedzenia alebo rozšírenie indikačného obmedzenia o novú indikáciu na základe žiadosti držiteľa registrácie je možné, ak a) v zozname kategorizovaných liekov nie je iná referenčná skupina, v ktorej sú zaradené lieky uhrádzané na základe verejného zdravotného poistenia pri liečbe dodatočnej indikácie, a je odôvodnené predpokladať, že náklady verejného zdravotného poistenia na dodatočne liečených poistencov v žiadnom z nasledujúcom troch rokov neprekročia 100 tisíc eur alebo b) dvanásť mesiacov predchádzajúcich mesiacu, v ktorom bola žiadosť podaná, bola maximálna výška úhrady zdravotnej poisťovne za štandardnú dávku liečiva kumulatívne znížená najmenej o 1. 7,5 %, ak v zozname kategorizovaných liekov nie je iná referenčná skupina, v ktorej sú zaradené lieky uhrádzané na základe verejného zdravotného poistenia pri liečbe dodatočnej indikácie, a je odôvodnené predpokladať, že počet dodatočne liečených poistencov v niektorom z nasledujúcich troch rokov prekročí 10 % z počtu poistencov aktuálne liečených liekmi, ktoré sú zaradené v posudzovanej referenčnej skupine, 2. 3 %, ak nie sú splnené podmienky podľa bodu 1.“. Navrhovaná úprava precizuje prípady, kedy je možné zrušiť indikačné obmedzenie alebo rozšíriť indikačné obmedzenie o novú indikáciu. Ďakujem pekne.
Danko, Andrej, predseda NR SR (2018-11-29):
Ďakujem. Pýtam sa, či sa chce niekto prihlásiť ústne. Nie. Uzatváram možnosť prihlásenia. Vyhlasujem všeobecnú rozpravu za skončenú. Chce v rozprave zaujať stanovisko navrhovateľ? Nech sa páči, pán navrhovateľ.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 139 poslancov, za 90, proti 13, zdržalo sa 35, nehlasoval 1. Uvedený návrh sme schválili.
Grendel, Gábor, podpredseda NR SR (2022-09-22):
Ďalšia otázka je od pána poslanca Kazdu adresovaná ministrovi životného prostredia a znie: „Počíta ministerstvo životného prostredia so spustením plnohodnotnej mechanicko-biologickej úpravy komunálneho odpadu od budúceho roka, hoci potrebné kapacity nie sú vybudované? Ako chce ministerstvo životného prostredia riešiť deficit kapacít, ktoré sa nestihnú vybudovať?“
Chren, Martin, poslanec NR SR (2011-12-08):
Chcel som sa len vyjadriť k tej písomnej sťažnosti štyroch poslancov SaS. Podľa záznamov, ktoré sme si prešli, hlasovacie zariadenie pri štyroch poslancov pri hlasovaní o vyššej materskej vykázalo, že nehlasovali, hoci hlasovali za, a podľa záznamov sa ukázalo, že v tom čase ste bez upozornenia prerušili hlasovanie, takže v čase, mohlo sa stať, že v čase, keď títo štyria poslanci stlačili gombík, nezobralo hlasovanie nás... (Prerušenie vystúpenia predsedajúcim.)
Laurenčík, Milan, podpredseda NR SR (2022-03-18):
Posledným rečníkom v rozprave je pán poslanec Marian Kotleba. Nech sa páči.
Glenda, Tibor, poslanec NR SR (2017-03-23):
Ďakujem pekne. Vážený pán predsedajúci, v rozprave nevystúpil žiaden poslanec, neboli podané žiadne návrhy. Vzhľadom na to, že zo spoločnej správy nevyplynuli žiadne pozmeňujúce a doplňujúce návrhy a ani v rozprave neboli podané pozmeňujúce a doplňujúce návrhy, pán predsedajúci, sme v treťom čítaní, otvorte rozpravu.